૧૬ વર્ષના જે કિશોરે વડોદરામાં ૧૪ વર્ષના નિર્દોષ છોકરાને મારી નાખ્યો તેનો તર્ક શો હતો ? એ હત્યારો છોકરો હોમવર્ક નહોતો લાવ્યો. તેણે શિક્ષકને પોતાના બદલે બીજાનું લેશન બતાવી દીધું તો પકડાઇ ગયો. શિક્ષકે તેને ફટકાર્યો તો તે ઘરેથી મા-ભાઇને બોલાવી લાવ્યો. અરે, તેણે પોલીસને પણ શાળામાં બોલાવી હતી. તેને શિક્ષક પર દાઝ હતી. જોકે તે પોતે શિક્ષક પર હુમલો કરી શકે તેમ નહોતો. શિક્ષક તેનાથી મોટા હતા અને શરીરે ખડતલ હતા. તેણે વિચાર્યું કે હું શાળાના કોઇ એક છોકરાને મારી નાખું તો શાળા બંધ થઇ જાય. તે શાળા બંધ કરાવવા માગતો હતો અને તેણે ઠંડા કલેજે હત્યા કરી નાખી.